"Filomena" închide școlile în Spania. Ninsorile au blocat 700 de drumuri, iar trotuarele au devenit patinoare.
Zăpada continuă să blocheze traficul în multe oraşe spaniole. 4 oameni au murit din cauza furtunii Filomena. Spaniolii vor suporta până joi temperaturi de -15 grade Celsius.
Cele mai puternice ninsori din ultimii 50 de ani au blocat Madridul. Furtuna Filomena a mutat cursurile online, iar autoritățile le cer oamenilor să evite deplasările."Gheaţa este foarte tare şi este cea mai mare problemă pe care o avem. Mai mult, temperaturile scăzute împiedică topirea ei. Asta am făcut toată dimineaţa", a spus Ernesto Mantilla, angajat la salubritate.Zăpada a înghețat. Iar trotuarele au devenit patinoare. Madrilenii sunt nevoiți să circule pe mijlocul drumului."Trebuie să fii foarte atent cu ce este pe acoperişuri şi cu crengile copacilor. Sunt multe crengi căzute. Este foarte periculos, dar şi foarte frumos. Nu am mai trăit aşa ceva", a spus Belen Plaza, localnic.Ninsorile au blocat aproape 700 de drumuri. Iar personalul Primăriei din Madrid face față cu greu solicitărilor.